Þórður Snær Júlíusson, ritstjóri Kjarnans, segir faglega og persónulega íþyngjandi að sitja undir þungum sökum til langs tíma. Hann fór í skýrslutöku hjá lögreglunni á Norðurlandi eystra í gær.
Þórður og þrír aðrir blaðamenn, Aðalsteinn Kjartansson á Stundinni, Þóra Arnórsdóttir á RÚV og Arnar Þór Ingólfsson á Kjarnanum, eru með réttarstöðu sakbornings vegna meintra brota á friðhelgi einkalífs í tengslum við umfjallanir um svokallaða skæruliðadeild Samherja.
Þórður Snær var í viðtali í Morgunútvarpinu á Rás tvö í morgun þar sem hann lýsti skýrslutökunni sem hann fór í í gær. Hann sagði að þeim Arnari Þór hefði verið tilkynnt að grunur léki á að þeir hefðu brotið gegn ákvæði í hegningarlögum um stafræn brot, sérstaklega gegn kynferðilslegri friðhelgi.
sé runnin á enda og þetta verði það síðasta sem ég heyri af þessu máli.
Hann segir niðurstöðu skýrslutökunnar þá að það hafi verið að rannsaka þá fyrir að skrifa fréttir upp úr gögnum sem þeim barst. Búið sé að halda þeim í þeirri stöðu að vera með stöðu sakbornings í rannsókn í meira en hálft ár, vegna umfjöllunar sem var skrifuð fyrir rúmlega ári síðan.
Það getur verið faglega íþyngjandi og náttúrulega persónulega íþyngjandi að sitja undir svona í svona langan tíma.
Ritstjóri Kjarnans fór í skýrslutöku hjá lögreglunni á Norðurlandi eystra í gær, hann segir íþyngjandi bæði faglega og persónulega að sitja undir þungum sökum til langs tíma.